reptilă


 * Reptilele** sunt o clasă de vertebrate ovipare, poichiloterme, cu corpul acoperit de o piele groasă, solzoasă, fără picioare sau cu picioare scurte, dispuse lateral, şi cu inima tricamerală. Doar câteva duc un mod de viaţă acvatic sau semiacvatic. Se cunosc aproximativ 7000 de specii de reptile.

Caractere generale

 * sunt mai bine adaptate la viaţa terestră decât amfibienii
 * au piele solzoasă sau acoperită cu plăci osoase dublate de plăci cornoase
 * sunt animale târâtoare
 * respiraţia este pulmonară
 * înmulţirea se face prin ouă care se clocesc singure la soare;fecundaţia este internă
 * temperatura corpului este variabilă

Morfologie externă
Corpul reptilelor poate fi alungit( şopârlă ,şarpe, crocodil ) sau rotundă(broască ţestoasă). Pielea lor solzoasă micşorează evaporarea apei din corp şi le dă posibilitatea să trăiască în zone aride.Ochii sunt destul de dezvoltati. Ei au un cristalin foarte elastic, ce le permite să vadă la distanţe mari. 

Schelet
Coloana vertebrală are 10 vertebre (şopârla) sau mai multe. Cutia craniană este unită cu prima vertebră. Din această cauză, mobilitatea capului este mare.La şerpi, coastele nu sunt unite între ele prin intermediul sternului, putând să înghită hrana mai bine. 

Musculatura
Reptilele au o musculatură dezvoltată, în special a membrelor. 

Sistemul digestiv
Sistemul digestiv este împărţit în mai multe părţi: cavitate bucală, faringe, esofag, stomac, intestin subţire, intestin gros. Cavitatea bucală este bine delimitată. Mandibula se articulează de craniu prin intermediul osului pătrat. Acest mod de articulare permite deschiderea extrem de largă a cavităţii bucale. Spre deosebire de peşti şi amfibieni, dinţii prezintă o relativă specializare. Intestinul gros se deschide în cloacă. 

Sistemul respirator
Reptilele sunt primele vertebrate, a căror respiraţie este exclusiv pulmonară. Plămânii sunt alungiţi.Inspirarea se face datorită lucrului muşchilor intercostali.Expirarea se face pasiv.La aproape toate reptilele, inima este tricamerală, numai la crocodili este din 4 camere. 

Sistemul circulator
Metabolismul este scăzut, sunt animale poichiloterme, însă este mai ridicat ca la amfibieni şi peşti, din cauza sistemului circular, respirator mai dezvoltat. 

Sistemul nervos
Sistemul nervos este mai dezvoltat ca la amfibieni şi peşti.Cerebelul, ce cotrolează echilibrul, este foarte dezvoltat.Emisferele cerebrale sunt mari şi au scoarţă cerebrală. 

Medii de trai
Reptilele trăiesc pe aproape toate continentele (în afară de Antarctica). Marea majoritate a reptilelor trăiesc în ţările cu climă foarte caldă şi caldă, fiind majoritatea nocturne.În zonele acestea pot fi întâlnite unele specii de şopârle şi şerpi diurne. Iarna ele hibeneaza, din cauza micşorării temperaturii externe şi interne. 

Reproducerea
Înmulţirea se face prin ouă depuse de femelă în locuri însorite. Ele sunt clocite cu ajutorul căldurii solare. Dezvoltarea embrionului se face fără metamorfoza.